CELEX: 32011R1011
Language: sl
Date: 2011-10-13 00:00:00
Title: Uredba Sveta (EU) št. 1011/2011 z dne 13. oktobra 2011 o spremembah Uredbe (EU) št. 442/2011 o omejevalnih ukrepih glede na razmere v Siriji

14.10.2011   
            
            
               SL
            
            
               Uradni list Evropske unije
            
            
               L 269/18
            
         UREDBA SVETA (EU) št. 1011/2011
   z dne 13. oktobra 2011
   o spremembah Uredbe (EU) št. 442/2011 o omejevalnih ukrepih glede na razmere v Siriji
   SVET EVROPSKE UNIJE JE –
   ob upoštevanju Pogodbe o delovanju Evropske unije in zlasti člena 215 Pogodbe,
   ob upoštevanju Sklepa Sveta 2011/273/SZVP o omejevalnih ukrepih proti Siriji (1),
   ob upoštevanju skupnega predloga visoke predstavnice Unije za zunanje zadeve in varnostno politiko ter Evropske komisije,
   ob upoštevanju naslednjega:
   
               (1)
            
            
               Svet je 9. maja 2011 sprejel Uredbo (EU) št. 442/2011 (2) o omejevalnih ukrepih glede na razmere v Siriji.
            
         
               (2)
            
            
               Svet je 2. septembra 2011 (3) spremenil Uredbo (EU) št. 442/2011, s čimer je razširil ukrepe proti Siriji, vključno z razširitvijo meril za uvrstitev na seznam ter prepovedjo nakupa, uvoza ali prevoza surove nafte iz Sirije. Svet je 23. septembra 2011 (4) spet spremenil Uredbo (EU) št. 442/2011, s čimer je dodatno razširil ukrepe proti Siriji ter mednje vključil prepoved naložb v sektorju surove nafte, dodatne uvrstitve na seznam ter prepoved dostave sirskih bankovcev in kovancev Centralni banki Sirije.
            
         
               (3)
            
            
               Sklep Sveta 2011/684/SZVP (5) spreminja Sklep 2011/273/SZVP in določa dodaten ukrep, in sicer uvrstitev dodatnega subjekta na seznam ter odstopanje, ki v omejenem obdobju dovoljuje uporabo zamrznjenih sredstev, ki jih je ta subjekt naknadno prejel v zvezi s financiranjem trgovine z osebami in subjekti, ki niso uvrščeni na seznam.
            
         
               (4)
            
            
               Ta ukrep spada na področje uporabe Pogodbe o delovanju Evropske unije, zato je za njegovo izvajanje potreben regulativni ukrep na ravni Unije predvsem zaradi zagotovitve, da ga bodo gospodarski subjekti v vseh državah članicah enotno uporabljali.
            
         
               (5)
            
            
               Da se zagotovi učinkovitost ukrepov iz te uredbe, mora ta uredba začeti veljati takoj po objavi –
            
         SPREJEL NASLEDNJO UREDBO:
   Člen 1
   Uredba (EU) št. 442/2011 se spremeni, kot sledi:
   
               1.
            
            
               v členu 4(1) in (2), členu 5(2) in (3) ter točki (a) člena 6 se sklic na Prilogo II nadomesti s sklicem na prilogi II in IIa s potrebnimi slovničnimi prilagoditvami;
            
         
               2.
            
            
               v členu 7(a) in (c), členu 9 in členu 14(1) se sklic na Prilogo II nadomesti s sklicem na Prilogo II ali Prilogo IIa s potrebnimi slovničnimi prilagoditvami;
            
         
               3.
            
            
               odstavek 1 člena 5 se nadomesti z naslednjim:
               „1.   Prilogi II in IIa vključujeta naslednje:
               
                           (a)
                        
                        
                           Priloga II vključuje seznam fizičnih ali pravnih oseb, subjektov in organov, ki jih je Svet v skladu s členom 4(1) Sklepa 2011/273/SZVP določil, da so osebe ali subjekti, odgovorni za nasilno zatiranje civilnega prebivalstva v Siriji, ki imajo koristi, ali podpirajo režim ter z njimi povezane fizične ali pravne osebe in subjekti, za katere se člen 9a ne uporablja.
                        
                     
                           (b)
                        
                        
                           Priloga IIa vključuje seznam subjektov, ki jih je Svet v skladu s členom 4(1) Sklepa 2011/273/SZVP določil, da so subjekti, povezani z osebami ali subjekti, odgovornimi za nasilno zatiranje civilnega prebivalstva v Siriji, ki imajo koristi, ali podpirajo režim in za katere se uporablja člen 9a.“;
                        
                     
         
               4.
            
            
               odstavek 4 člena 14 se nadomesti z naslednjim:
               „4.   Seznama iz prilog II in IIa se pregledujeta v rednih časovnih presledkih, in sicer vsaj vsakih 12 mesecev.“;
            
         
               5.
            
            
               vstavi se naslednji člen:
               „Člen 9a
               Ne glede na člen 4(1) subjekt s seznama iz Priloge IIa lahko v obdobju dveh mesecev od datuma, ko je bil uvrščen na seznam, opravi plačilo z uporabo zamrznjenih sredstev ali gospodarskih virov, ki jih je subjekt prejel po datumu, ko je bil uvrščen na seznam, če:
               
                           (a)
                        
                        
                           takšno plačilo zapade na podlagi trgovske pogodbe; in
                        
                     
                           (b)
                        
                        
                           pristojni organ zadevne države članice določi, da plačila ne bo neposredno ali posredno prejela oseba ali subjekt s seznama v Prilogi II ali Prilogi IIa.“
                        
                     
         Člen 2
   Priloga II k Uredbi (EU) št. 442/2011 se spremeni, kakor je določeno v Prilogi II k tej uredbi.
   Člen 3
   Besedilo iz Priloge I k tej uredbi se vstavi kot Priloga IIa k Uredbi (EU) št. 442/2011.
   Člen 4
   Besedilo Priloge IV k Uredbi (EU) št. 442/2011 se nadomesti z besedilom iz Priloge III k tej uredbi.
   Člen 5
   Ta uredba začne veljati na dan objave v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 13. oktobra 2011
      
         
            Za Svet
         
         
            Predsednik
         
         M. DOWGIELEWICZ
      
   
   
      (1)  UL L 121, 10.5.2011, str. 11.
   
      (2)  UL L 121, 10.5.2011, str. 1.
   
      (3)  Uredba Sveta (EU) št. 878/2011 (UL L 228, 3.9.2011, str. 1).
   
      (4)  Uredba Sveta (EU) št. 950/2011 (UL L 247, 24.9.2011, str. 3).
   
      (5)  Glej stran tega 33 Uradnega lista.
   
      PRILOGA I
      
         
            „PRILOGA IIa
            
               Seznam subjektov iz členov 4 in 5
            
            
               Subjekti
            
            
                         
                     
                     
                        Naziv
                     
                     
                        Podatki za ugotavljanje identitete
                     
                     
                        Razlogi
                     
                     
                        Datum uvrstitve na seznam
                     
                  
                        1.
                     
                     
                        Commercial Bank of Syria
                     
                     
                        
                                    —
                                 
                                 
                                    Damascus Branch, P.O. Box 2231, Moawiya St., Damascus, Syria;- P.O. Box 933, Yousef Azmeh Square, Damascus, Syria;
                                 
                              
                                    —
                                 
                                 
                                    Aleppo Branch, P.O. Box 2, Kastel Hajjarin St., Aleppo, Syria;
                                 
                              SWIFT/BIC CMSY SY DA; vse pisarne po svetu [NPWMD]
                        Spletna stran: http://cbs-bank.sy/En-index.php
                        Tel: +963 11 2218890
                        Faks: +963 11 2216975
                        Uprava: dir.cbs@mail.sy
                     
                     
                        banka v državni lasti, ki zagotavlja finančno podporo režimu
                     
                     
                        13.10.2011“
                     
                  
      
   
   
      PRILOGA II
      V Prilogi II k Uredbi (EU) št. 442/2011 se vnosi v zvezi z Emadom GHRAIWATIJEM, Tarifom AKHRASOM in Issamom ANBOUBAJEM nadomestijo z naslednjimi vnosi:
      
         
                     „Ime
                  
                  
                     Podatki za ugotavljanje identitete (datum rojstva, kraj rojstva …)
                  
                  
                     Razlogi
                  
                  
                     Datum uvrstitve na seznam
                  
               
                     Emad GHRAIWATI
                  
                  
                     Datum rojstva: marec 1959;
                     kraj rojstva: Damask, Sirija
                  
                  
                     Predsednik industrijske zbornice Damaska (Zuhair Ghraiwati Sons), ekonomsko podpira sirski režim.
                  
                  
                     2.9.2011
                  
               
                     Tarif AKHRAS
                  
                  
                     Datum rojstva: 1949;
                     kraj rojstva: Homs, Sirija
                  
                  
                     Ustanovitelj Akhras Group (blago, trgovina, predelava in logistika) iz Homsa, ekonomsko podpira sirski režim.
                  
                  
                     2.9.2011
                  
               
                     Issam ANBOUBA
                  
                  
                     Datum rojstva: 1949;
                     kraj rojstva: Latakija, Sirija
                  
                  
                     Predsednik Issam Anbouba Est. za živilskopredelovalno industrijo, ekonomsko podpira sirski režim.
                  
                  
                     2.9.2011“
                  
               
   
   
      PRILOGA III
      
         
            „PRILOGA IV
            
               Seznam naftnih derivatov
            
            
                        
                           Oznaka HS
                        
                     
                     
                        
                           Opis
                        
                     
                  
                        2709 00
                     
                     
                        Nafta in olja, dobljena iz bituminoznih mineralov, surova.
                     
                  
                        2710
                     
                     
                        Olja, dobljena iz nafte, in olja, dobljena iz bituminoznih mineralov, razen surovih, ter proizvodi, ki niso navedeni in ne zajeti na drugem mestu, ki vsebujejo 70 mas. % ali več olj iz nafte ali olj, dobljenih iz bituminoznih mineralov, če so ta olja osnovne sestavine teh proizvodov; odpadna olja (ob upoštevanju, da v Siriji nakup kerozinskega reaktivnega goriva s tarifno oznako 2710 19 21 ni prepovedan, če je ta namenjen in se uporablja izključno za namen nadaljevanja letenja letala, na katerem je natovorjeno).
                     
                  
                        2712
                     
                     
                        Vazelin, parafinski vosek, mikrokristalni vosek iz nafte, stiskani parafini, ozokerit, vosek iz rjavega premoga ali lignita, vosek iz šote, drugi mineralni voski in podobni proizvodi, dobljeni s sintezo ali drugimi postopki, pobarvani ali nepobarvani.
                     
                  
                        2713
                     
                     
                        Naftni koks, bitumen in drugi ostanki iz nafte ali olj iz bituminoznih mineralov.
                     
                  
                        2714
                     
                     
                        Bitumen in asfalt, naravni; bituminozni ali oljni skrilavci in katranski pesek; asfaltiti in asfaltne kamnine.
                     
                  
                        2715 00 00
                     
                     
                        Bitumenske mešanice na osnovi naravnega asfalta, naravnega bitumna, bitumna iz nafte, mineralnega katrana ali mineralne katranske smole (npr.: bituminozni kit, ‚cutback‘).“